Tydens ’n vergadering met die Departement van Arbeid by die plaaslike Polisiekantoor op 30 Augustus 2017, het die persoon dié feit voor sy regsverteenwoordiger, die Departement van Arbeid en VL bevestig. Die betrokke persoon is dus nie ’n lid van georganiseerde landbou nie, dus nie ’n lid van VL nie.
VL se toetrede tot die sage
Alhoewel VL homself kon distansieer van die ongelukkigheid, het ons onsself as fasiliteerder, in ’n adviserende hoedanigheid, tussen die makelaar, sy regsverteenwoordiger en die departement tydens die vergadering op 30 Augustus 2017 in die Wesselsbron Polisiekantoor beskikbaar gestel. VL het geen mandaat om die makelaar te verteenwoordig nie.
Die proses is 10h00 aan die gang gesit, waarna VL onttrek het en die partye tot 20h00 onderhandel het om die saak te probeer oplos en te skik sonder benadeling van enige een se regte.
VL se aanbeveling
Ons glo die ondersoek moet op verskeie vlakke so gou as moontlik afgehandel word. VL het aan die Departement van Arbeid voorgestel dat daar sou gou as moontlik riglyne vir seisoenale werkers opgestel moet word saam met al die rolspelers betrokke nl., makelaars, werkgewers, werwers soos kapteins en voormanne van die voormalige Trust gebiede asook ouers van kinders.
Hierdie riglyne moet nie net lone insluit nie, maar ook verblyf en die werwingsproses insluit. Bepalings ten opsigte van stuk werk en die minimum loon moet ook hierin vervat word.
Indien vervolging ingestel word moet dit ook die werwer van persone, ouers, kapteins en voormanne – wat hierin ’n aandeel het – insluit. Hoë vlakke van werkloosheid veroorsaak dat verskeie rolspelers mense uitbuit wat ’n slegte beeld van landbouers daarstel.